Publication: Magyar Közlöny
Issue: MK-2008-75 (Year: 2008, Number: 75)
Era: 2004-2010
Section: 2004. évi II. törvény (Mktv.) rendelkezéseinek megfelelõen közzéteszi az adott évre vonatkozó normatív játékfilmgyártási pályázat keretösszegét és módosított feltételeit.
Paragraph Index: 1087

b) a banki hitel vagy más kölcsön okiratait, szükségességét, valamint a referenciafilm egyéb elszámolásait az MMK kontrolling szervezete megvizsgálta, alaposan mérlegelte és elfogadásra javasolja. Amennyiben a referenciafilm filmelõállítója a hitel-visszafizetési lehetõséget (tehát a visszafizetendõ hitel összegének a teljes normatív támogatásból történõ levonását) igénybe kívánja venni, köteles errõl a referenciafilm rendezõjével – illetve amennyiben már ismert, a rendezõ következõ filmjének elõállítójával – megállapodni. Amennyiben a rendezõ következõ filmjének filmelõállítója még nem ismert, a megállapodásban rendelkezni kell arról is, hogy az a referenciafilm rendezõje új filmalkotásának elõállítójával szemben is hatályos.

Source: https://magyarkozlony.hu/hivatalos-lapok/f7807d52b99cd6ac7936aa894e89832e6f5c5cf5/dokumentumok/933b877c6279534f13efb8c07f30c5bed5847881/letoltes